ב"ה

האם אפשר לברך שהחיינו על חג החנוכה גם עם לא הדליק נרות?

1. הברכות בחנוכה

ל

רש"י

הרואה - העובר בשוק ורואה באחד החצרות דולק, ומצאתי בשם רבינו יצחק בן יהודה, שאמר משם רבינו יעקב דלא הוזקקה ברכה זו אלא למי שלא הדליק בביתו עדיין, או ליושב בספינה:

הרואה מברך שתים - שעשה נסים ושהחיינו, שאין עליו לברך להדליק דהא לא אדליק איהו:

מאי ממעט - המדליק בשאר ימים, איזו מן השלש ממעט:

כל יומי איתיה - שהרי כל שמנה הדליקו מן הפך, אבל זמן משהגיענו להתחלת זמן הגיענו:

אמר רב חייא בר אשי אמר רב המדליק נר של חנוכה צריך לברך.

ורב ירמיה אמר הרואה נר של חנוכה צריך לברך

אמר רב יהודה יום ראשון הרואה מברך שתים ומדליק מברך שלש מכאן ואילך מדליק מברך שתים ורואה מברך אחת

מאי ממעט? ממעט זמן. ונימעוט נס? נס כל יומי איתיה מסכת שבת כג.

1. לפי הגמרא כאן איזו ברכה מברכים רק עם מדליק בעצמו נר חנוכה, ואיזו ברכה אפשר לברך גם בלי שמדליק בעצמו?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. דייק בגמרא. מה צריך לקרות כדי שיוכל לברך למרות שלא הדליק? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. ברכת הזמן בראש השנה ויום כיפור.

**מסכת ערובין דף מ:**

**ואמר רבה כי הוינא בי רב הונא איבעיא לן מהו לומר זמן בראש השנה וביום הכפורים ? ...........**

**.... מכל מקום בעינן כוס?**

**לימא מסייע ליה לרב נחמן ? דאמר רב נחמן זמן אומרו אפילו בשוק.**

**הא לא קשיא דאיקלע ליה כוס .**

**התינח עצרת וראש השנה. יום הכפורים היכי עביד?**

**והלכתא אומר זמן בראש השנה וביום הכפורים והלכתא זמן אומרו אפילו בשוק:**

רש"י

מכל מקום כוס בעינן - דהא כוס יין בעי לומר הברכה עליו,

תינח עצרת וראש השנה - איכא למימר דזמן אכוס קאמר ליה, אלא יום הכפורים, אי בזמן מוקמת ליה על כרחיך סייעתא לרב נחמן היא, דעל הכוס היכי ליעביד, אי מברך עליה ושתי ליה וכו':

מאי הוי עלה - צריך לומר זמן בראש השנה וביום הכפורים, או לא:

1. האם צריך יין כדי לברך שהחיינו, או שאפשר לברך רק על כך שהגיע יום כיפור? \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. מה לדעתך יהיה הדין בחנוכה? האם כמו ביום כיפור, מי שלא יראה נר בכלל יכול לפחות לברך שהחיינו?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. דעות הראשונים והאחרונים, האם אפשר לברך שהחיינו בחנוכה
2. **המאירי** על מסכת שבת כג.

"מי שאין לו להדליק ואינו במקום שיהא אפשר לו לראות יש אומרים שמברך לעצמו שעשה נסים ושהחיינו בלילה ראשונה ושעשה נסים בכל הלילות והדברים נראין"

לעומת זאת המאירי על מסכת מגילה דף ד. דן בשאלה האם אומרים שהחיינו בפורים בבוקר ואמר כך:

"כל שאין שם כוס לקדוש אין בו זמן ואל תשיבני מיום הכפורים שקדושתו יתירה ולא נפקע כוסו אלא מצד איסור שתייה שבו והרי אין זה דומה אלא לחנוכה שיש זמן על ההדלקה ולא על היום".

1. שו"ת מהר"ם מרוטנבורג חלק ד (דפוס פראג) סימן נז

 אלוף מיודע כלכל ודרדע הר"ר יהודה הלוי: ששאלת הרואה שבירך זמן בלילה ראשונה של חנוכה ולא הדליק אם בלילה בא להדליק אם יחזור ויברך זמן ?

נ"ל שאין לברך חדא דלא אמרי' תרי זימני' זמן על המצוה ועוד כיון דזמן אפי' אמר בשוק יצא דלא גרע מי שברך על הראיי' ממי שברך בשוק דאינה חוזר ואומרה על הכוס ביום טוב.

1. עיין בשו"ע אורח חיים סימן תרצ"ב סעיף א מה פסק לגבי שהחיינו בפורים. ובמשנה ברורה סימן קטן א

ובסימן תרע"ו סעיפים א-ג לגבי חנוכה ובשער הציון סעיף קטן ג.

1. השאלה שאנו שואלים לגבי חנוכה, נשאלה בדור האחרון לגבי יום העצמאות. אין קידוש, אין קריאת מגילה או הדלקת נר, האם מותר/צריך לברך שהחיינו ביום העצמאות על עצם העובדה שהגענו ליום הזה.

נעיין מעט בדברי הרבנים בדור הזה.

1. **שו"ת קול מבשר חלק א סימן כא :**+בענין אם לומר הלל ושהחיינו ביום העצמאות.+ ב"ה. כ"ד אדר תשי"ב, ירושלים ת"ו.

לכבוד יד"נ הרב הגאון המהולל רב פעלים מו"ה יהודה ליב מימון שליט"א.

הנני להשיב בזה לכת"ה על מכתבו היקר בדבר השאלה אודות ברכת שהחיינו ביום העצמאות, היינו ביום שהוכרזה תקומת מדינת ישראל.

1. הנה אין ספק שהיום ההוא (ה' אייר) שנקבע על ידי הממשלה וחברי הכנסת (שהם נבחרי רוב הצבור) ורוב גדולי הרבנים לחוג אותו בכל הארץ זכר לנס של תשועתנו וחירותנו, מצוה לעשותו שמחה ויו"ט ולומר הלל.........

(ד) ועתה נבוא לדון לענין השאלה של כת"ה ע"ד ברכת שהחיינו. והנה גבי חנוכה משטחיות לשון הגמרא בשבת דף כ"ג והשו"ע או"ח סי' תרע"ו נראה דוקא המדליק או הרואה מברך, אבל המאירי בשבת שם כתב וז"ל מי שאין לו להדליק ואינו במקום שאפשר לו לראות י"א שמברך לעצמו שעשה נסים ושהחיינו בלילה א' ושעשה נסים בכל הלילות והדברים נראים עכ"ל........

והנה מלשון הש"ע אין שום הכרע יותר מלשון הגמרא נגד דעת המאירי, אע"ג דקאמר אם אינו מדליק דצריך לברך כשרואה נר חנוכה, מ"מ יש לומר דזה דוקא היכא דאפשר לי' תיקנו לסדר את כל הברכות ובכללם שהחיינו בשעת ההדלקה כמו שתיקנו לסדר ביו"ט על הכוס, והיכא דאי אפשר לו בהדלקה יברך את הברכות (חוץ מברכת להדליק) כשרואה את הנרות (וזאת תקנת חכמים מיוחדת בנר חנוכה ולא בשאר מצוות מחמת הטעמים שכתבו התוס' סוכה דף מ"ו סוף ע"א), והיכא דאי אפשר לו גם בראייה מברך לעצמו ג"כ ברכת שהחיינו (ולדברי המאירי גם שעשה נסים) על עצם הזמן דחנוכה שנעשו בו נסים, כמו ביו"ט דאם אין לו כוס קיי"ל דזמן אמרו אפילו בשוק. והא דאין מפורש דין זה בגמרא ושו"ע הוא משום דזה מילתא דלא שכיחא שיהי' במקום שאי אפשר לו לראות נר חנוכה של אנשים אחרים שמדליקים בפתחי הבתים בחוץ.

והלום ראיתי מה שכתב הגאון ר' שלמה הכהן מווילנא ז"ל בשד"ח מע' חנוכה סי' ט' אות ג' שתמה הלא קיי"ל דזמן אומרו אפילו בשוק ולמה לא מצינו גבי חנוכה דמברך שהחיינו אפילו אינו מדליק ואינו רואה כלל ולא מצינו גבי פורים דאם אין לו מגילה וגם אינו משלח מנות דיברך זמן על עצם היום וכתב הטעם לפי שאין להם קדושה כלל ומותרים בעשיית מלאכה לא שייך לברך זמן על עצם היום רק בעת שמקיים מצות היום, והא דמברך על הראייה בנ"ח =בנר חנכה= י"ל משום פרסומי ניסא חשיב לי' הרואה ג"כ שיש לו חלק במצוה, ובסוף צידד דאם לא בירך זמן בלילה כלל דצריך בחנוכה לברך זמן בעת אמירת הלל דהא לא גרע מקריאת המגילה דמברכין עליה זמן ולחד מ"ד קריאה זו הלולא יעו"ש. ולא הביא מכל הנ"ל.

(ה) תבנא לדינא בנידון דידן, ביום שנעשה בו נס לכל ישראל ממיתה לחיים ומעבדות לחירות והוקבע ליו"ט היינו יום העצמאות, לדעת הפר"ח אין לברך שהחיינו ולדעת המאירי (שהפר"ח לא ראה את דבריו ובכהאי גוונא לא אמרינן הלכה כבתראי, כידוע) ומהריעב"ץ והר"י מולכו ובעל ס' משנה ברורה צריכים לברך שהחיינו. ואם יברכו שהחיינו לפני אמירת הלל כמ"ש מהר"ש מווילנא אפשר דשפיר דמי גם לדעת הפר"ח.

(ז) העולה מכל זה לדינא, אף כי אין להטיל חובה על כל איש שיהיה צריך לברך שהחיינו ביום העצמאות, אבל כל מי שרוצה לברך הרשות בידו ואין בזה שום חשש של ברכה לבטלה, וכל מי שיודע בעצמו שנהנה ושמח במאורע של תקומת המדינה ביום ההוא שהוקבע ליו"ט אין ברכתו רשות אלא חובה. ונכון להסמיך ברכת שהחיינו לאמירת הלל, היינו לפני ברכת הלל אם אומרים את ההלל בברכה (לפי שורת הדין כמו שהוכחתי לעיל) או לפני התחלת אמירת הלל אם אומרים הלל בלא ברכה.

יהי רצון מלפני השוכן בציון לפקדנו בפקודת ישועה ורחמים. וכאשר זכינו לאתחלתא דגאולה כן נזכה כולנו לראות בגאולה השלימה במהרה בימינו בקרוב. כעתירת ידידו ומוקירו הדושת"ה בברכת כט"ס. משלם ראטה

**2. שו"ת יביע אומר חלק ו - או"ח סימן מב**

ב) ועינא דשפיר חזי לרבינו המאירי במגילה (ד) בד"ה חייב אדם לקרות את המגילה בלילה, שכתב, גדולי המחברים, (הרמב"ם) כ' שאין אומרים זמן אלא בלילה, ואין הדברים נראים, כיון שעיקר הקריאה ביום וכו'. ויש שמגלגל חיוב זמן ביום מצד אחר, והוא מפני יום טוב, שלא נאמר זמן בלילה אלא על המגלה וכו', ואע"פ שבחג הסוכות יש זמן על הסוכה ועל היום טוב, ואעפ"כ זמן של לילה עולה לכל, שם הדין נותן כן, מאחר שגם הלילה יום טוב הוא, משא"כ בשמחת פורים, שהרי סעודת פורים שעשאה בלילה לא יצא ידי חובתו. (מגילה ז:). ומכל מקום אין דבריהם כלום, שכל שאין שם כוס לקידוש אין בו זמן, ואל תשיבני מיום הכיפורים, שקדושתו יתרה ולא נפקע כוסו אלא מצד איסור שתיה שבו, והרי אין זה דומה אלא לחנוכה שיש זמן על ההדלקה ולא על היום. ע"כ. הא קמן שהמאירי מסכים הולך למש"כ שלא קבעו חז"ל זמן על עצם הימים של חנוכה ופורים, אלא רק על המצות הבאות משנה לשנה. ואמנם המאירי עצמו בשבת (כג) כתב, מי שאין לו להדליק ואינו במקום שאפשר לו לראות נ"ח, יש אומרים שמברך לעצמו שעשה נסים ושהחיינו בלילה הראשון, ושעשה נסים בשאר הלילות. והדברים נראים. עכ"ל. אולם נראה להלכה שדבריו במגילה (ד) עיקר, דספק ברכות להקל, ומה גם שכן מוכח מהפוסקים שכתבו שאם אינו מדליק מברך זמן כשרואה נרות חנוכה, הא לאו הכי אינו מברך. (וע' בתוס' סוכה מו וע"א /ע"א/). ואנכי הרואה בשו"ת מהר"ם מרוטנבורג (דפוס פראג סי' נז) שכ', מי שבירך שעשה נסים ושהחיינו בעת ראיית נר חנוכה, לא יחזור לברך שהחיינו בעת שמדליק נ"ח, כיון דזמן אפי' אמרו בשוק יצא, לא גרע מי שבירך על הראיה ממי שבירך בשוק שאינו חוזר ואומרו על הכוס ביו"ט. ע"כ. ולכאורה היה נראה דס"ל דאף בחנוכה אמרינן זמן אומרו אפי' בשוק. אולם י"ל דהכי קאמר, שמכיון דבעלמא ביו"ט אם בירך זמן בשוק אינו חוזר ואומרו על הכוס, גם בחנוכה שבירך על הראיה כתקנת חז"ל אינו חוזר ומברך שנית על ההדלקה. ומרן הב"י (סי' תרעו) הביא תשובת מהר"ם הנ"ל בשם תשובה אשכנזית, בקיצור, ויש לפרש דבריו כאמור. וכן פירש דבריו הגאון מהר"ם בן חביב בשו"ת קול גדול (סי' מח), ושכן דעת השלטי הגבורים שאין לברך שהחיינו אלא על ההדלקה או על הראיה. ולכן העלה כי מי שאין לו מגילה כשרה בפורים, אינו מברך לא שעשה נסים ולא שהחיינו. ע"ש. וכן כתב הפרי חדש (סי' תרעו ס"א) וז"ל: וברכת שהחיינו לא נתקנה בחנוכה אלא על הדלקת נ"ח או על הראיה, הלא"ה לא יברך, והא דאמרינן (בעירובין מ:) זמן אומרו אפי' בשוק, ההוא בזמן דרגלים. עכ"ל. וכ"כ הפרי מגדים (מש"ז סי' תרעו סקי"ב). וכן דעת הגאון רעק"א בתשו' מה"ת (סי' יג). ע"ש. וכן מוכח ממ"ש המג"א (סי' תרצב סק"א) וז"ל: ונ"ל דמי שאין לו מגילה לא יברך שהחיינו על המשלוח מנות וסעודה שזהו דבר הנהוג בכל יום ובשבת ויו"ט. ע"כ. וכ"כ האליה רבה (שם סק"ב). ומוכח להדיא שאינו מברך שהחיינו על עצם היום הזה. ובברכי יוסף (סי' תרצב סק"א) כ', שהרב החסיד מהר"י מולכו בתשובה כת"י כתב, שאם אין לו מגילה יברך שהחיינו אך לא יברך שעשה נסים. וכתב ע"ז, אבל האחרונים כתבו שגם שהחיינו לא יברך. ע"כ. ונתכוון להמג"א והא"ר הנ"ל. והן אמת שמצאתי תנא דמסייע ליה למהר"י מולכו, שבספר המאורות (מגילה כא:) בהערת הרה"ג המו"ל אות ג, כתב בשם הנמק"י: וכתוב במאורות, מי שאין לו בפורים מגילה לקרות מברך שהחיינו כמו שמברכים ביוהכ"פ. עכ"ל. וכן מצאתי עוד בשו"ת הרשב"ץ ח"ב (סי' רד) שכ', שאם לא בירך שהחיינו לפני קריאת המגילה, אין קפידא בדבר, ויכול לברך זמן אחר קריאת המגילה, כיון דקי"ל זמן אומרו אפי' בשוק. ע"ש. והגאון יעב"ץ בס' מור וקציעה (סי' תרצב) כ' להעיר ע"ד המג"א הנ"ל, שהרי בלא"ה ראוי לברך זמן על היום, ואף שהוא מדברי קבלה בלבד מ"מ צריך חיזוק כשל תורה ויותר מפני תקפו של נס, וכיון דמזמן לזמן קאתי הרי הוא לענין זה ככל מועדי ה' דקי"ל זמן אומרו אפי' בשוק. ע"כ. וכן פסק בסידורו (בהל' ברכות המגילה אות ה). ע"ש. והפני יהושע (מגילה ד) ד"ה חייב, כתב שברכת זמן של לילה לאו משום קריאת המגילה בלחוד הוא, אלא משום חובת היום, שעשאוהו כרגל ממש, דכתיב משתה ושמחה, ודברי קבלה כדברי תורה, ושפיר יש לברך זמן כמו זמן הרגל, וביום מברכים זמן על קריאת המגילה. ע"ש. (וזה היפך דברי המאירי מגילה ד הנ"ל). מכל מקום י"ל דדוקא לענין פורים שהוא מדברי קבלה כתבו כן, דדברי קבלה כד"ת, אבל בחנוכה לא אמרינן זמן אומרו אפי' בשוק. והמשנה ברורה בביאור הלכה (סי' תרצב) הביא דברי הרב מור וקציעה, וסייעו מדברי המאירי (שבת כג) גבי חנוכה. ואשתמטיתיה דברי המאירי עצמו (במגילה ד) שפסק להיפך אף בפורים. והמשנ"ב בבאה"ל הנ"ל הביא בסוף דבריו דברי הברכי יוסף בשם האחרונים שאין לברך. והניח הדבר בצ"ע. (ומה שדחה ראית הברכ"י מהמג"א וא"ר שי"ל שהיתה לו מגילה בלילה ובירך זמן, ואח"כ אבדה לו, הלא"ה מברך זמן על היום, דוחק גדול הוא לפרש כן בדבריהם). גם בשער הציון (סי' תרעו סק"ג) הביא דברי המאירי (שבת כג) וסיים בצ"ע. ויפה עשה שלא סמך ע"ז, שהרי המאירי גופיה הדר תבריה לגזיזיה (במגילה ד) וכאמור. והכי נקטינן למעשה שלא לברך זמן על עצם היום לא בחנוכה ולא בפורים, דספק ברכות להקל. ובפרט שכן מוכח בירוש' פרק ערבי פסחים הנ"ל, שכל הכתוב בו מקרא קודש אומר עליו זמן, הא חנוכה ופורים לא. וכ"כ הגאון הנצי"ב בהעמק שאלה (סי' כו אות י), דדוקא ברגל אומר זמן אפילו בשוק משום שניכרת בו קדושת היום שאסור במלאכה וכדומה, משא"כ חנוכה שאין לומר שהחיינו אלא בהדלקת נ"ח או כשרואה. ע"ש. וכ"כ הגר"ש הכהן מוילנא בתשובה שהובאה בשדי חמד (מע' חנוכה סי' ט אות ג), דבחנוכה ובפורים לא תיקנו שהחיינו על היום, אלא על הדלקת וראיית נ"ח או מקרא מגילה, וה"ט מפני שמותרים בעשיית מלאכה ואין בהם קדושה כלל. ע"ש. וכן פסק בשו"ת פני מבין (חאו"ח סי' רלג), שלא אמרו זמן אומרו אפי' בשוק אלא ברגלים ור"ה ויוהכ"פ שחותמים בתפלה בא"י מקדש ישראל והזמנים, או ויום הזכרון ויוהכ"פ, ומשום קדושתם תיקנו חז"ל זמן, משא"כ בחנוכה שאין לברך אלא על הדלקת נ"ח או ראייתה. ע"ש. וכן העלה בשו"ת אגרות משה (חאו"ח סי' ק"צ). ע"ש. ולאפוקי מהגאון ר' משולם ראטה ז"ל בשו"ת קול מבשר (סי' כא) שהוכיח מתשו' אשכנזית שבב"י (סי' תרעו) שזמן אומרו אפי' בשוק שייך גם בחנוכה, ונעלם ממנו מ"ש המהר"ם בן חביב בשו"ת קול גדול (סי' מח) הנ"ל שהוכיח מתשובה זו כל בתר איפכא. כיעו"ש. ובתשו' קול מבשר שם הוסיף להוכיח כן מתשו' מהר"י מולכו שהובאה בברכי יוסף (סי' תרצב), והשמיט סיום דברי מרן החיד"א בברכי יוסף שכ' ע"ז: אבל האחרונים כתבו שגם שהחיינו ולא /לא/ יברך. וכבר הבאנו אחרונים רבים שפסקו כן להלכה. וספק ברכות להקל.

כדאי לעיין גם בתורת המועדים לרב גורן מעמוד 610 עד עמוד 641